NETFLIXOVA SERIJA
-Što to radite? -Pa, ja…
-Hej! -Treba odgoditi sastanak
za sat vremena.
G. Go doživio je blagu prometnu nesreću.
-Zbilja? Onda ga odgodi. -Dobro.
Imam ječmenac.
Nećete birati kat?
Aha, da.
Onda idemo na kušanje nove palete proizvoda.
U redu.
Kušanje?
RAZVOJNI TIM 1
RAZVOJNI TIM 2
RAZVOJNI TIM 3
Molim vas, budite iskreni. Hvala vam.
-Mi smo Tim 1. -Vaše nam je mišljenje važno.
-Puno hvala. -Izvolite.
-Zatim ispunite obrazac. -Može.
Mi smo Tim 1.
-Dobar tek. -Hvala.
Hvala vam.
-Mi smo Tim 1. -Samo polako.
Chefe Lee, dok vi marljivo radite, drugih kuhara i nema.
Oni su već iskusni, a meni je ovo prvi put.
Mi smo Tim 1. Ovo su ravioli s kimchijem.
Evo predsjednika!
-Dobro došli, g. Kang. -Bože, to je on!
-Hvala na trudu. -Zgodan je.
Kako ste, g. Kang?
Gospodine, da ste se barem najavili.
Uvijek morate biti spremni.
Gospodine, Tim 1 uvijek je spreman. Čak je i chef danas s nama.
-Je li? -Jest.
Da vas upoznam. Ovo je chef Lee Min-woo iz M Kitchena.
On je tvorac raviola s bijelim kimchijem.
Kang Tae-moo.
Drago mi je.
Ta-da!
Jesu li to ti ravioli?
Da, gospodine.
Molim vas, kušajte.
Chefe Lee.
Nemate dobro oko.
Molim?
To pripremate osoblju.
Zašto ta divota nije na jelovniku?
A tako ste mislili?
Urnebesno, gospodine!
Jelo je osmišljeno na brzaka.
Zahvaljujući Ha-ri sad je naš zaštitni znak.
Da. Pročitao sam njen prijedlog.
Osjetio sam da vam čvrsto vjeruje, chefe.
Oni su prijatelji od studentskih dana, pa…
Smatram
da su zato tako kvalitetno surađivali.
Da, tako je.
Kad smo kod toga, gđice Shin nema.
Gđice Shin, kako želudac? Želite li da vam kupim lijek?
Ne, sad sam dobro.
Hej, što ljudi kažu na naše raviole?
Hvale li ih?
Nitko mi ne odgovara.
G. Kang je vjerojatno već otišao. Da se vratim?
Jesi li vidjela g. Kanga? Prezgodan je.
I chef je komad. Zove se Lee Min-woo?
Da. A ravioli s bijelim kimchijem?
Nikad čula, ali svidjeli su mi se.
I meni. Bilo je to najbolje jelo ondje.
Modrica je sve veća. Hoćeš staviti nešto na nju?
Kao da me ne znaš. Samo bih jela.
Bit ću dobro.
E, da. Kako ljudi komentiraju kušanje?
Rekli su da je hrana fina, no ne znam jesu li bili iskreni.
Vjeruj mi, moji kolege ne uljepšavaju istinu.
Izbirljivi su.
Kažu da je okus jela savršen.
Samo ćemo malo poraditi na detaljima tijekom oglašavanja.
Prepustite to meni, chefe Lee.
Da znate da hoću, gđice Shin.
E, da!
A gdje je recenzija?
Kakva recenzija?
Koncerta na koji si išla. I Yoo-ra je pitala za dojmove.
I? Jesi li se zabavila?
Jesam.
Čovječe, baš sam se nadao da ćeš povesti frajera.
Išla si s Young-seo?
Ne, s frajerom.
Stvarno?
S kim?
S nekim koga sam slučajno upoznala.
Nisi rekla da se viđaš s nekim.
Znaš li uopće kakva je osoba?
Da, pa…
Ti si previše lakovjerna da pročitaš tipa kako treba.
Dovedi ga jednom, može?
Da ga ja malo proučim.
Znam se brinuti za sebe, Min-woo.
Ti se brini za djevojku, a ne za prijatelje.
Pomirili ste se nakon prekida.
Pridaj joj više pažnje.
Zašto Young-seo toliko kasni?
Baš je nestrpljiva!
Evo me.
Ovaj tip baš sliči mojem susjedu.
Samo malo!
To jest on!
YOUNG-SEO
To je g. Kang!
Gospodine.
Dobra večer. Nisam vas očekivao.
Nakon kušanja vaša me kuhinja još više zanima, chefe Lee.
Onda mi je drago što ste došli.
Pripremit ću vam nešto ukusno.
Očekivano, lokal je popularan.
Molim vas, sjednite. Za mnom.
E, da, i Ha-ri je ovdje.
Čudno.
Maločas je bila ovdje.
Izvolite sjesti.
Dojadio bih ti da smo stalno zajedno
Čak i kad…
Halo?
Gdje si, Ha-ri?
Moji su javili da je gužva u restoranu.
Young-seo i ja moramo ići pomoći.
Hej!
Dobro!
Da, u redu. Vidimo se!
Samo malo.
Dakle, zgodni tip kojeg si vidjela u trgovini je tajnik Cha?
-Da. -I on ti je susjed?
Da.
-Kolike su šanse za to? -To ti i govorim.
Hej, ne misliš valjda da će i ovamo doći?
Ovo me izluđuje.
Ali zasad ni slučajno ne dolazi k meni.
Ili se preruši u Geum-hui.
Ti moraš paziti.
Nemoj se previše zbližiti s njim i izvaliti da je Ha-ri zapravo Geum-hui.
Ionako više nećemo razgovarati.
Stoga budi bez brige.
-Zašto? -Pa…
Kangova i moja obitelj u lošim su odnosima zbog spoja, sjećaš se?
Sad je Cha rekao da ni on ne želi imati posla sa mnom.
-Što? -Ozbiljno ti kažem!
A u početku sam mu se sigurno sviđala.
Ozbiljno ti kažem!
Hej. Ne vjeruješ mi?
Čekaj, što ako me Tae-moo olajao
i rekao Chau da me izbjegava jer sam luda?
Taj sitničavi arheopteriks.
Ma ne. Mislim da Kang nije tip osobe koji blati druge.
Djeluje pomalo hladno,
no ima i pažljivu stranu.
Zašto braniš Kang Tae-mooa? To mi je sumnjivo.
Ma ne. Samo…
Praviš se da je veza lažna, a išli ste na koncert zajedno.
Zaljubila si se?
Nije tako.
Samo mi izdaleka nije tako djelovao,
ali sad kad sam ga bolje upoznala, nije tako loš.
Znaš, to je sve…
Zbilja?
-Je li to zbilja sve? -Da!
Sad je dosta. Naručimo.
-Je li sve bilo u redu? -Sad sam shvatio.
Znam zašto gđica Shin kaže da vaša hrana ima veseo, zaigran okus.
Slažem se s njom.
Hvala. Ha-ri uvijek hvali moju hranu.
Znate se sa studija?
Upoznali smo se s 20. Poznajemo se već 7 godina.
I cijelo ste vrijeme samo prijatelji?
Molim?
Oprostite ako je moje pitanje preosobno.
Pomislio sam da ste možda razvili osjećaje
s obzirom na to da se tako dugo poznajete.
No ne žalim ni za čim.
Bila sam sretna
tih sedam godina.
Sedam godina, je li?
Kad si pitao chefa Leeja o odnosu s gđicom Shin,
mislio si na nešto određeno?
Kako to misliš?
Prečuo sam neke zaposlenike.
Kažu da se gđici Shin sviđao chef Lee.
Je li?
Valjda ima još ljudi poput gđice Shin Geum-hui.
Molim?
Je li on mene ignorirao?
Oprosti!
Samo malo.
Jesam li ja virus? Zašto me izbjegavaš?
Više se ne želiš ni voziti dizalom sa mnom?
-Nije to… -Mislim…
Kako me možeš tako otvoreno izbjegavati?
-Zar si tako neodgojen? -Ne izbjegavam te.
Ovo je razlog.
Mislio sam da će ti smetati smrad smeća.
Onda sam pogriješila. Oprosti.
Dobro onda.
Samo trenutak.
Ono što sam učinila g. Kangu bilo je pogrešno.
Zato sam se ispričala.
No to se tiče njega i mene. Nema nikakve veze s tobom.
Već smo tu gdje jesmo. Čak i ako ne možemo biti prijatelji,
možemo li biti opušteni i pozdravljati se?
Žao mi je. Nikad nisam bio opušten tip.
Gazi po mojem ponosu!
On je Kangov mlađi brat, što li?
Zašto je tako prokleto odan?
Da, upravo sam stigao. Smjesta ću se popeti. Razumijem.
ZAKLADA ZA SOCIJALNU SKRB DJEČJI DOM PRAVA SVJETLOST
Što radiš ovdje?
Samo razgledavam.
Sve si ostavio kao što je bilo.
Naravno.
Djed žarko želi da se opet doseliš.
A želim i ja. Zbilja se nećeš vratiti?
Neću, nikada.
Ne želim patiti i kad sam doma.
Patiti?
Što sam ti ja skrivio?
Otkad nismo ovako jeli svi zajedno?
Napokon obiteljski ugođaj.
Zaista jest.
Nije li?
Još da imam snahu poput gđice Geum-hui
i dražesne praunuke,
umro bih sretan i da umrem sutra.
To ponavljaš otkako sam navršio 20.
Nije ti dojadilo?
Čemu sav ovaj novac?
Samo jedem sam u ovoj praznoj kući kao usamljeni starac.
Ne znaš da je to danas moderno?
Zato se naši proizvodi dobro prodaju.
Tvoja uvijek mora biti zadnja.
Ili ćeš se oženiti do kraja godine
ili ćemo jesti ovdje zajedno dvaput tjedno.
Djede, dvaput tjedno je previše. Moj…
Moj je raspored prepun i…
I moj je stan predaleko.
Jutros sam se probudio jako umoran.
Kad smo već kod toga, ponovno se doseli ovamo, Sung-hoone.
Pogledaj se samo. Odselio si se čim si diplomirao.
A sad se ponašate kao da je i zajednički obrok previše.
I vi ste mi neki unuci?
Kakav mi je raspored?
Slobodan si u petak ujutro. Hoćemo li tad jesti zajedno?
Hej, daj da vidim.
Tae-moo, znaš li što je u subotu?
-Što? Ovu subotu? -Da!
-Što je to? -Što radiš?
Ne vjerujem da si zaboravio, klipane.
Kako možeš zaboraviti takav dan?
Pogledaj!
SUBOTA, 29.
TAE-MOOVA I GEUM-HUINA PRVA GODIŠNJICA
Zar ćeš se opametiti tek kad te Geum-hui opet napuca?
Kako možeš zaboraviti prvu godišnjicu?
Gade mali. Derište jedno.
Pogledaj se samo. Kladim se da bi zaboravio doći i na moj sprovod.
Kako možeš takvo što reći?
Nije da sam zaboravio…
Nego?
Zašto onda imaš druge planove?
Rekao sam ti, to je…
Sve otkaži.
Sve otkaži i zakaži spoj s gđicom Geum-hui.
Ja ću vam rezervirati stol.
Hajde sad.
Voditelju Oh! Ja sam, Da-goo.
Oprosti. Unio sam to u kalendar za slučaj da predsjednik uprave pita.
Što ćemo sad? Taj dan imaš gužvu.
Ne, druge obaveze uvijek možemo odgoditi.
Pristaje mijenjati raspored?
NAMHAE
Što to radite, zaboga?
Kao da prascu nanosite ruž za usne.
Možda me neće učiniti ljepšim,
no barem mogu postići prosječan izgled.
Snimaju čitav istraživački proces
za kanal tvrtke.
Ovo je najmanje što mogu učiniti, slažete li se?
Možda sam i ja trebala otići na frizuru i šminku.
Sve je u redu.
Ionako će snimati chefove.
Istraživači poput nas jedva da će ući u kadar.
Stigli smo. Izlazimo iz autobusa.
Idemo van.
Dobro.
Pomaknite se.
-Onuda. -Dobro.
Hvala vam.
Ajme, nervozan sam.
Baš je lijepo.
Hvala.
Čemu tolike torbe?
Ovuda.
Ovo je dobro mjesto.
Evo.
-Ovamo možete staviti torbe. -Dobro.
Možete li provjeriti jesmo li spakirali dovoljno kuta?
U osam korejskih provincija nema pogleda ravnoga ovomu.
Ovo je dušu dalo za opuštanje.
Dakako. Pruža se pogled na polja,
u pozadini su goleme planine, a iza njih ocean.
Šteta što nemamo s kim podijeliti iskustvo.
Prestanite okolišati i budite izravni.
Što želite reći?
G. Kang, a da sve sravnimo sa zemljom i otvorimo odmaralište?
Odmaralište?
Gledajte tu zemlju.
Služi isključivo za komercijalni uzgoj.
Zamislite sad teren za golf,
a na planinama skijalište.
Sve bismo mogli napuniti svojim filijalama.
Ne bi li to bilo sjajno?
Zašto preskačete g. Kanga i izlažete prijedlog izravno meni?
Podnijeli smo prijedlog, no on ga je smjesta odbio.
Je li?
Predsjednik Kang još je mlad i neiskusan.
Ne može povući odvažan potez poput vas.
Ne zanimaju ga dugoročni profitabilni planovi.
Samo bi se igrao sa svojim kuharima.
Kad biste mu vi predložili…
Hej! Možda želite da predsjednik Kang i vas otpusti?
Gospodine?
Kupovali ste ovu zemlju malo po malo.
Mislili ste da neću saznati?
G. Kang, to nije…
Meni se čini da pokušavate zaraditi
dizanjem cijena ovdašnjih nekretnina.
Prekinite s tim glupostima
i podržite predsjednika Kanga dok se igra!
G. Kang, došlo je do nesporazuma.
Samo pokušavaju pronaći načine da napune vlastite džepove.
Samo malo. Stanite.
Ovo su vrhunski proizvodi…
Koje su istraživači Go Fooda ubrali sami…
Kako bi ih predstavili chefu!
Jao, krivi smjer.
Rez!
-Hej, Jeong-hwan. -Da?
-Jeong-hwan! -Stižem!
Što je tom glumcu?
Bio sam dosta dobar, zar ne?
-Bilo je nezgrapno. -Dobro.
Da budem uživljeniji?
Kako možete zeznuti tako kratku repliku deset puta?
Čemu sva ta šminka kad vam je gluma sranje?
To je zato što imam tremu pred kamerama.
Još tableta za smirenje?
Zna li on da to nisu bomboni?
Da oko gđice Shin nije takvo, odmah bismo vas zamijenili.
Kako god! Nije da snimamo epski film.
Znam se ja čuvati, bez brige!
Ne pričajte gluposti!
Dobro, ljudi! Pripremite se!
-Dobro! -Dobro.
Gđice Shin…
Odglumite kako spada!
Zar sam tako loš?
-Možete vi to. -Da, mogu ja to.
Na posao, ljudi!
Spremni… Snimamo!
Ovo su vrhunski proizvodi…
Koje su istraživači Go Fooda ubrali sami…
Kako bi ih predstavili chefu!
Krasna reakcija!
-G. Kang! -G. Kang!
-Vidim da naporno radite. -G. Kang!
Zaboga!
Budite oprezni.
Evo ga.
Hajde više.
Kako se ovo produžilo?
Hvala.
Nema na čemu.
-Hvala. -Ja ću kamilicu.
Savršena je za ovaj ambijent.
-Uživajte. -Hvala.
Zašto je prolazio baš pokraj lokacije snimanja?
Valjda me neće prepoznati.
Prvi put vidim predsjednika uprave izbliza.
Jesu li gđa Yeo i g. Kang bliski?
Nisu uopće bliski. Dosad ga je jedva vidjela izbliza.
Ulizivanje je dio posla, znate.
Teško je raditi s predsjednikom Kangom jer je poprilično strog, zar ne?
Nipošto. Čitav proces poznaje
bolje od ikoga,
stoga je komunikacija neometana.
Je li?
Što?
Usput,
kakav je to neobičan zvuk? Već se neko vrijeme čuje.
Mislim da ste u pravu.
Neobičan zvuk.
Hej, izgleda da je netko zaboravio mobitel.
Mislim da pripada našoj zaposlenici, gđici Shin.
Zbilja?
Gđice Shin!
-Ja? -Da.
-Zašto? -Dođite, brzo.
Što?
Dođite.
Zvali ste me?
Gđice Shin, mislim da je ovo vaš mobitel.
Aha, moj. Da, moj je. Hvala vam.
Čekajte, mislim da netko zove.
„Arheopteriks”?
ARHEOPTERIKS
O, ne!
Dat ću ti malo ako ostane.
Što je njoj? Nije mi ni zahvalila.
Ma daj!
Zašto si morao nazvati u najgore vrijeme?
Zašto se ne javljaš? Frka je, nazovi me.
Ja sam u većoj frci nego ti!
Gdje sam?
TOALET
Toalet!
PREDSJEDNIK KANG TAE-MOO
Halo?
U kakvoj si frci? Što se zbiva?
Pusti sad to. Zašto se nisi javila?
Ne smijemo se javljati na mobitel za radnog vremena.
Što? Kakva bi tvrtka to zabranila?
Uglavnom, o čemu je riječ?
Bi li te ubilo da najprije malo budeš ljubazna?
Kako si? Kako oko? Takve stvari.
Oprosti. Samo sam malo u gužvi.
Oko mi je dobro.
Znaš li što je ovu subotu?
Ovu subotu?
U subotu?
Je li godišnjica naše lažne veze?
Bolja si od mene. Ja sam zaboravio.
Oduvijek imam dobro pamćenje, znaš.
I što s njom?
Djed je doznao, pa se stvar zakomplicirala.
Tvoj djed?
Želiš li možda
večeras na večeru?
Rado, ali na poslovnom sam putu.
Na putu?
Da, zakazali su ga u posljednji čas.
Šteta.
I da, ispada da je ona pjesma popularna.
Koja pjesma?
Ona koja ti zvoni za povratni poziv.
Posvuda je čujem.
Čujemo se onda sutra.
Dobro.
Kakva to tvrtka brani ljudima pozive,
a zaposlenicu s ozlijeđenim okom pošalje na put?
Gospodine, jeste li dobro? Najednom ste se počeli znojiti.
Ne, samo…
Moj želudac…
Možda je razlog naglo ispijanje hladnog napitka. Mogu…
Donijet ću vam nešto toplo.
Ma, zapravo…
Samo moram na toalet.
Zaboga.
Dobar dan.
Počašćeni smo što ste s nama, gospodine.
Probudio sam se znajući da će mi ovaj dan „otvoriti oči”.
„Otvoriti oči”?
Čovječe, moj želudac.
Da! „Buđenje” mi je „otvorilo oči”.
„Otvorilo oči…”
Uvelike ste me nadahnuli, gospodine! Nekoć sam se bojao životnih brodoloma.
„Prebrodio” sam ih! Živjeli!
Malo ste premladi za otrcane štosove. Njih ni ja ne pričam.
Bože, moj želudac.
Da vas pustim na miru?
Pa neću valjda u ratu!
U ratu.
Čujte, boli me želudac.
Imam još nekoliko viceva
o tome kako sam zaposlen zahvaljujući vama, gospodine,
ali gledat ću svoja posla!
Jao, moj želudac!
Imam vic o građevini. Još „radim na njemu”!
Gdje mogu pronaći toalet?
Dakle, još imam tu melodiju za povratni poziv?
Posve sam zaboravila.
Ali kako da to poništim?
-Čovječe. -Ovuda, gospodine.
Zašto je tako daleko?
Evo ga…
Čekajte! Samo trenutak.
Gđice Shin! Vi ste unutra, zar ne?
Vidio sam kako jurite ovamo. Požurite se, dobro?
Dobro, izlazim.
U redu. Gospodine, vaš je toalet spreman.
Sretno s velikom nuždom, gospodine.
Za probavu!
Hej, samo malo. Zašto ste ponovno ušli?
-Hej! -Što ću sad?
Za Boga miloga. Samo je jedna kabina.
-Što da radim? Moj želudac! -Kvragu.
Ovo nije dobro.
Hej, stvarno mi je sila.
Možete li se malo požuriti?
Slušajte!
Barem mi odgovorite, zaboga!
Što da učinim?
Ovako ne ide.
-Jedan, dva, tri! -Dva, tri!
O, ne!
Bože, kako je hladno!
-G. Kang! -Zašto niste prije izašli?
Jeste li dobro, g. Kang?
-Kakva je to buka… -Kako je hladno!
G. Kang!
Kako vas je ovo zadesilo, gospodine?
-Kako se ovo dogodilo? -Hladno je!
Ovuda, gospodine.
Ovuda.
Kao da sam u kratkim hlačama.
Baš je hladno.
Žao mi je.
Jao meni!
U redu je.
Žao mi je, gospodine. Molim vas, oprostite nam.
Nema potrebe za tim.
Sretno s nastavkom snimanja.
U redu onda.
Idemo.
Da, gospodine.
-Čuvajte se. -Može.
Doviđenja.
Čuvajte se.
Da, gospodine!
Nadam se da su hlače udobne! Ja sam Gye, pomoćnik voditeljice!
Gđice Shin, trebali ste više paziti!
Žao mi je.
-I vi pripazite, g. Gye. -Kako to mislite?
Mislim da ste previše otkrili.
Prije pokretanja „Suradnje sa chefom”
planiramo montirati videozapise intervjua s kuharima
i postupka proizvodnje pa ih postaviti na društvene mreže.
Istraživači danas imaju snimanje?
Tako je.
Primili smo djelić snimke. Želite li je pogledati?
Svakako.
Ovo su vrhunski proizvodi…
Koje su istraživači Go Fooda ubrali sami…
Kako bi ih predstavili chefu!
Želite li vidjeti kako je to izgledalo iza kulisa?
Kako bi ih predstavili chefu!
Rez! Bilo je dobro. Ponovimo scenu još jednom.
Gđice Shin, ne morate svaki put uloviti kupus.
Ne želim da padne, pa da se natuče.
Istraživaču bi trebalo biti stalo do sastojaka.
Trebali bismo upotrijebiti taj video.
Da, gospodine.
Hajde sad, kako treba!
Razumijem.
Ispočetka!
Molim?
Ispričajte me.
POŠTANSKI SANDUČIĆ
To je moj sandučić.
Dobra večer. Ja živim na broju 622.
Zabunom sam preuzeo vašu poštu.
OPROSTITE, UZEO SAM VAŠU POŠTU
Ispričavam se ako sam vas uvrijedio.
Ne, u redu je.
Ljudski je griješiti.
Ispričali ste se i sve je u redu.
Ja sam opuštena ženska.
Hvala na razumijevanju.
-Nedavno ste se doselili? -Da, kako znate?
Vidio sam kako useljavate pokućstvo.
Imate sjajan ukus za uređenje.
Volite starinske komade.
Da, pa…
Ja dizajniram pokućstvo, pa nisam mogao a da ne pogledam.
Pokućstvo mnogo govori o osobi.
Dizajner ste?
Sad kad smo se upoznali, ne budimo stranci.
Dakako. Ja uvijek pozdravljam susjede.
Pogledajte onog bešćutnog gada.
Ne mari za djeda koji pati.
Liječnici kažu da se trebaš čuvati samo jednoga.
Molim? Što mi je? Čega to?
-Vlastite hipohondrije. -Ti mali…
I CT je pokazao da ti nije ništa. Zašto si tako cendrav?
Nisam!
Znaš li kako sam gadno pao
zato što mi Shin Ha-ri, Na-ri ili kako se već zove
nije pružila ruku dok sam padao?
Uvjeren sam da nije bilo namjerno. Gđica Shin mi je draga. Dobra je radnica.
Zašto ti je draga, pobogu?
Kosa joj je bila raščupana i padala niz lice, kao kakvom duhu!
To je perika, zar ne?
U svakom slučaju, meni nije draga.
Je li stidljiva?
Ali naša Geum-hui posve je drukčija, nije li?
Približno su iste dobi, no ona je bistra i pametna!
Nije li to divno?
Kamo da pošaljemo lijekove koje ste zatražili?
Da, što se toga tiče…
Koja je Geum-huina adresa?
Što?
-Halo? -Jesi li se vratila s puta?
Jesam. Upravo sam stigla kući.
Dobro. Pred tvojom sam kućom. Možeš li načas izaći?
Pred mojom si kućom? Čekaj, zašto…
Gdje si?
Imam nešto za tebe. Neću dugo.
Oprosti, ali ne mogu izaći ovaj čas.
Stvarno?
Da to ostavim u restoranu?
U restoranu?
Ne! Nemoj.
Dugo me čekaš?
A tko…
Ma ne. Što to imaš na sebi?
Ovo? Rekla sam svojima da vozim dostavu.
Za slučaj da me pitaju kamo idem.
Ne mogu reći da se nalazim s lažnim dečkom.
1. ŠTO ŽELIŠ?
2. PREPOZNAJE LI ME TKO?
3. KOJA BLAMAŽA
4. U ŠKRIPCU SAM
Oprosti, nisam baš promislio.
Samo sam ti htio dati ovo.
Što je to?
Djed je bio u bolnici pa ti je naručio posebni tonik.
Tako se gadno ozlijedio?
Što?
Kako znaš da se ozlijedio?
DJED, BOL, BOLNICA, TONIK
Što? Pa, hoću reći…
Spomenuo si bolnicu, pa sam pomislila da se možda ozlijedio.
Malo je pao, ali sklon je pretjerivanju.
Aha, dobro. Zahvali mu u moje ime.
I…
Putem ovamo kupio sam ljekovitu mast. Kažu da je dobra za modrice.
Uzmi ovo.
Ajme, zaista nisi trebao.
BRINE SE ZA MENE?
Hvala ti.
Imam i ja nešto za tebe!
Izvoli.
Pržena piletina?
Nisam mogla dostaviti piletinu bez piletine, zar ne?
Podijeli je s djedom.
Jako je ukusna.
Trebaju me u restoranu.
Moram ići. Vidimo se za vikend.
Čovječe. Pogledaj ti sve ovo.
Mislila sam da je hladan.
MAST
A on ima i nježnu stranu.
Želio sam joj vidjeti lice da provjerim prolazi li modrica.
Što?
Što me briga je li nježan ili nije?
Kako god.
Prestani!
Čini se da je oko posve zacijeljelo.
Da. Mast koju si mi dao bila je vrlo učinkovita.
Drago mi je.
A kamo to idemo?
Na jedno lijepo mjesto. Ipak nam je prva godišnjica.
DRŽI SE, GEUM-HUI
Jesi li glupa, Geum-hui?
Zar ne znaš govoriti?
Zašto ne kažeš da sam ja čovjek kojega voliš?
Kako da to kažem ovakva, Gwang-bok?
Kupujem čitavu ovu policu odjeće.
Koliko? Koliko tražite za sve?
Dušo, ti imaš istu takvu odjeću!
Kako to mislite?
Zašto izlažete nešto čega nema na zalihi?
Znao sam! Odjeća koju sam ti kupio…
Ista je kao Geum-huina!
Ma ta je serija posve besmislena.
Kakav to bogataš djevojci kupi majicu
od 15 000 vona?
Sve je to oglašavanje.
Snimaju seriju u trgovinama koje ih žele sponzorirati.
Tako kaže Young-seo.
U svakom slučaju, Geum-hui prava je sretnica.
Gwang-bok kupuje joj što god poželi.
Man-sik, tip koji je nekoć bio lud za mnom,
danas je navodno izvršni direktor.
Žao mi je.
Da sam tad krio svoju ljubav prema tebi,
danas ne bi živjela ovako.
A kamo je Ha-ri opet otišla?
Svaki vikend izlazi.
-Možda ima dečka. -Ma vraga ona ima.
Očito je!
Vjerojatno je s Young-seo.
Blebeću i ponašaju se kao jadnice.
-Dobro došli. -Dobro došli.
Ovuda, molim.
Divno miriše.
Pokažite nam ovu, ovu i sve odavde dovde.
Da, gospodine.
Kakve su to otrcane fraze i atmosfera?
Mislim da previše gledaš serije.
Ne gledam ih ja, nego moj djed.
Što?
Ne učinimo li ovo, saznat će.
Stoga daj sve od sebe, kao da je stvarno.
A da isprobaš drugu?
-Pogledali bismo i ovu. -Razumijem.
Što kažete na ovu suknju?
Ovo mi se sviđa. A tebi, Geum-hui?
I meni.
Imate odlično oko, gospodine. Sa mnom možete obaviti plaćanje.
Imate li veći broj? Ne mogu je zakopčati.
Ovo je trenutačno jedini komad u državi.
Rekla bih da vam sjajno pristaje, gospođo.
Zbilja?
Tako je prokleto skupa, a materijala je tako malo.
Imam loš predosjećaj.
Idemo?
Zdravo, dugo se nismo vidjele.
Bože dragi!
Gđice Jo! Otkad vas nismo vidjele!
Trebam haljinu za Obljetnicu utemeljenja.
Slobodno uzmite vremena…
Dosta!
Zaboravi.
Glumica Kim Se-jeong.
Želim haljinu koju je nosila na presici za svoju novu seriju.
Samo je jedna uvezena u Južnu Koreju.
Gdje je?
Nažalost, upravo je prodana.
Molim? Komu?
Ondje je…
Hvala vam.
To je Kang Tae-moo.
Tko je ona djevojka s njim?
Zaštitite svoju kožu prije negoli vrijeme ostavi trag.
Rez! Bilo je sjajno.
Gospodine, dotjerajmo joj kosu i šminku prije nove scene.
U redu, učinimo to.
Možete li…
Možete li joj popraviti frizuru i ukloniti sjaj s lica?
-Dakako. -Hvala.
Zdravo, malene moje.
O. K.
Gđice Jin.
Što to radite?
-Nećete pozdraviti šeficu? -Gđo Jo, ispričavam se.
Nisam vas prepoznala.
Kad vas god vidim, lice vam je posve drukčije.
Jeste li malo dotjerivali čelo?
Kako to mislite? Ništa ja nisam „dotjerivala”!
Ne znate da sam ja prirodna ljepotica?
Yu-jeong, ako ste…
Hoću reći, gđo Jo, ako ste vi prirodna ljepotica,
onda su instant-rezanci organska hrana!
-Hej! -Što je?
-Gospođo. -Dobro.
Mislite da se zbog oca možete ponašati kako vas volja.
Ali ovdje sam vam ja šefica.
Neću vas tetošiti zato što smo u rodu.
Ali oprostite, bit ću bolja osoba.
Mora da ste uzrujani zato što vas je Kang Tae-moo odbio.
Ja sam kriva.
Što ste to rekli?
Kang Tae-moo.
Izgleda da ima djevojku.
Ostavlja bez daha frizurom i šminkom.
Daleko je ljepša od vas.
Bili su u kupovini. Vidjela sam ih u butiku,
i to na svoje oči.
Zaboga, gđo Jo!
Vaši djelatnici naporno rade za vikend
kako bi snimili ovu reklamu,
a vi idete u kupovinu? Trebali biste biti primjer drugima!
Ne.
Ne, ja nisam…
Navratila sam po odjeću kakva priliči šefici.
Šefovima je važnije dobro obaviti posao
nego ići u kupovinu.
No kad već imate vremena za kupovinu,
možda biste trebali poći i dermatologu.
Pogledajte te bore oko očiju!
Kao rezanci su.
Hej! Gdje na mojem licu vidite bore?
Zbilja biste trebali dermatologu.
A izgleda da i ti danas naporno radiš, Shin Geum-hui.
Pardon, Ha-ri.
To je uzorak.
Ovo su brancin sa žara i salata od inćuna. Dolaze uz prilog
korijena lotosa, šparoga i pirea od rikole. Dobar tek.
Izvrsno miriše, zar ne?
Mora da često ovamo dolaziš.
Čini se da te glavni kuhar i osoblje poznaju.
Dolazio si ovamo s curom?
Bi li ti išla s dečkom u restoran brze hrane svojih roditelja?
A znaš da bi zapitkivali?
O čemu govoriš?
Moj je djed vlasnik ovog restorana.
G. Kang Da-goo?
Kuhar kojeg si vidjela vlasnik je na papiru.
Ovo ima poznat okus.
Jelo je osmišljeno u restoranu, tako da sumnjam.
I inćuni su konzervirana riba.
Možda me podsjećaju na jeotgal?
Zapravo, pomalo podsjeća na svježi kimchi!
Imaš istančano nepce, Shin Geum-hui.
Molim?
Ovo sam ja pripremio.
Zbilja?
Namjeravao sam prilagoditi kimchi podneblju.
U zemljama u kojima nema kupusa
kimchi se može pripremati s najpopularnijim povrćem.
U Jugoistočnoj Aziji mogu rabiti korijandar
jer je ondje veoma popularan.
Riblji se umak može nadomjestiti inćunima.
Daje prepoznatljiv okus,
a stranci su vičniji okusu inćuna.
Oprosti. Dosađujem ti pričom o poslu, zar ne?
Ne, uživam. Hrana me oduvijek zanima.
Jelo će se ohladiti.
Jedimo.
Dobro.
Baš je dobro imati teretanu pred zgradom.
Ogromna je!
A sad na posao.
Zdravo.
A, da.
Više me ne želiš pozdravljati, zar ne?
Onda zanemari pozdrav. Pretvaraj se da ga nisi čuo.
Prepuštam spravu.
Nisam to htjela.
Jeste li došli vježbati?
Zdravo.
-Samo malo. -Da?
Dobro je,
ali malo ispravite leđa.
Izdišite pri povlačenju.
Sad polako podižite.
-Polako? -Da.
Zgodan je i pristojan.
Što je najvažnije, očito je da ga zanimam.
Ali ja ništa ne osjećam.
Onaj je nepristojan i ide mi na živce.
Povrh svega, ne obraća pažnju na mene.
Ali pogledaj ti to.
To pak u meni budi razne osjećaje.
Baš je moj tip.
Stvarno ste dobar trener. Ne, dobro sam.
Zdravo.
Koliko je sati?
Ne znam. Mobitel mi je u ormariću.
Sad je 20,07.
Ondje je sat.
Hvala.
Zašto čovjek koji dobro vidi nosi naočale?
Evo, izvolite.
Što je to?
Podna svjetiljka.
Želio sam se ispričati što sam zabunom uzeo vašu poštu.
Ma ne, u redu je. Niste trebali.
Zapravo je riječ o mojem dizajnu.
Zauzvrat mi javite dojmove.
Nije to ništa.
Zaista niste trebali.
Hvala vam.
Zašto je ova haljina ovako uska?
Nisam ni jela kako spada.
Ma daj ne seri!
Čestitamo vam prvu godišnjicu.
Zahvaljujemo na čestitkama.
Gđice Shin, hoćemo li zajedno puhnuti svijeće?
Dakako.
Jedan, dva, tri.
Ma daj, prekini. Što je tako smiješno?
Oprosti.
Nisam još vidio da se odjeća tako para.
Rekla sam ti, nije problem u meni, nego u odjeći.
Kako je ovo 36? Kao da je za djecu!
Ženske su veličine danas problematične.
Sad me i cipele zezaju?
Pazi.
Hvala ti.
Nikad nisam vidjela vatromet na rijeci Han.
Na televiziji nisam vidjela
koliko je lijepo.
Nije li?
Jest.
Prelijepo.
Zar ne moraš prepričati naš spoj djedu?
Bez brige, vjerojatno je već sve čuo od voditelja Oha.
A što ćemo s ovim?
Ne možeš je ni vratiti.
Godišnjica je lažna, no dar je dar.
Ne želim novac natrag.
Zabavila sam se na proslavi lažne godišnjice.
I ja sam se zabavio
na spoju za godišnjicu.
Bolje da krenem.
Nosila sam tako skupocjenu odjeću.
Hej, Ha-ri! Shin Ha-ri!
Nimalo te ne peče savjest?
Cijelu si subotu provela vani.
Možeš li me sad zamijeniti?
Dobro, sad ću doći.
Briši.
Osoba se ne javlja. Molim vas, ostavite poruku…
Bok, Ha-ri.
Bok, Min-woo. Što ima?
Donio sam gđi Shin petrova uha.
-Stvarno? Samo izvoli. -Dobro, vidimo se unutra.
Dobro.
Zašto je gđica Shin…
OSOBNA ISKAZNICA SHIN HA-RI
Halo?
Halo, Kang Tae-moo?
Shin Ha-ri, Shin Geum-hui…
-Opet. -Opet.
Zar zbilja ne shvaćaš tko je Shin Ha-ri?
U 14 h želim sastanak s Razvojnim timom 1.
Hoćeš da idem na Obljetnicu utemeljenja…
-Shin Ha-ri! -Smjesta vodite ovu ženu odavde!
Prijevod titlova: Ema Horvath